Асноўны артыкул: **Албанія**
Колькасць **насельніцтва Албаніі** — каля 3 млн. чал. Монаэтнічная краіна, 98 % насельніцтва складаюць албанцы. Краіна эміграцыі. Адна з дзвюх еўрапейскіх краін з пануючай роляй ісламу. Сталіца краіны, Тырана, — фінансава-прамыловы цэнтр з насельніцтвам у 800 тысяч з агульных 2,9 млн жыхароў Албаніі. Яшчэ з сацыялістычных часоў дзяржава дае сваім грамадзянам доступ да бясплатнай медыцыны і сярэдняй ды вышэйшай адукацыі.

Насельніцтва Албаніі
--------------------

Дынаміка колькасці насельнітва Албаніі (графік пабудаваны ў 2006, зыходзячы з прагнозаў ААН)
Полава-ўзроставая піраміда, 2016. Лёгка заўважыць міграцыйныя страты мужчынскага насельніцтва ў 1990-х–2000-х (група 30-50 гадоў) і скарачэнне нараджальнасці ў апошніх 15 гадоў

| Год | Насельніцтва |
| --- | --- |
| 1500 | 200 000 |
| 1600 | 200 000 |
| 1700 | 300 000 |
| 1800 | 414 000 |
| 1850 | 500 000 |
| 1900 | 800 000 |
| 1950 | 1 218 900 |
| 1960 | 1 626 300 |
| 1970 | 2 135 600 |
| 1980 | 2 670 500 |
| 1990 | 3 255 900 |
| 2000 | 3 200 000 |
| 2005 | 3 100 000 |
| 2011 (перапіс) | 2 831 741 |
| 2016 | 2 886 026 |

Дэмаграфія
----------

Колькасць насельніцтва — 2,9 млн чал. (паводле іншых дадзеных — 3 млн). Натуральны прырост — нязначны па мусульманскай меры — адзін з самых высокіх у Еўропе (6,3 на 1000 у 2018 годзе). Рост насельніцтва стрымліваецца высокім узроўнем эміграцыі (-3 на 1000). Такім чынам, агульны прырост слабададатны, але гэта з'ява толькі апошніх пяці гадоў. У 1990-х і 2000-х жа плынь эмігрантаў, выкліканая падзеннем камунізму і эканамічным крызісам, была настолькі моцнай, што агульная колькасць насельніцтва краіны зменшылася з 3,3 да 2,8 млн. Лічыцца, што за гэты час Албанію пакінулі 900 тыс. чалавек, з іх дзве траціны аселі ў суседняй Грэцыі. 

У ХХІ стагоддзі паказчык нараджальнасці памяншаецца, набліжаючыся да сярэднееўрапейскага. У 2018 на адну жанчыну прыходзілася 1,52 дзіцяці, што ніжэй чым у Францыі або Вялікабрытаніі, ды ўвогуле мала ў каго ў свеце менш. Амаль удвая ў 2008–2018 зменшылася дзіцячая смяротнасць. Сярэдняя працягласць жыцця моцна вырасла і ў 2018 складала 78,6 гадоў. Усё гэта дае падставу чакаць у бліжэйшыя дзесяцігоддзі старэння насельніцтва краіны.

Этнічны склад
-------------

Указальнікі на албанскай, македонскай і англійскай мовах у памежнай з Македоніяй камуне Пустэк
Албанія — монаэтнічная дзяржава: асноўны народ — албанцы — складае 97 % насельніцтва, на поўдні пражываюць грэкі (0,9 %), маюцца таксама цыгане, невялікія супольнасці македанян, чарнагорцаў, арамунаў. Пытанне нацыянальнага складу ў Албаніі вельмі далікатнае, многія эксперты мяркуюць, што дадзеныя па колькасці меншасцей заніжаны. Так Грэцыя лічыць, што ў Албаніі жывуць 300 000 грэкаў, большасць якіх байкатавала перапіс насельніцтва 2011, таму ў статыстыцы грэкаў на парадак меней.. 

### Мовы

Дзяржаўная мова — албанская, якую падчас перапісу 2011 назвалі матчынай 98,8 % жыхароў краіны. Албанская мова ўтварылася ад зліцця двух дыялектаў — гегскага (паўночнага) і тоскскага (паўднёвага), на аснове апошняга. Дыялекты албанскай мовы дагэтуль адрозніваюць жыхароў поўначы і поўдня краіны. На рэгіянальным узроўні выкарыстоўваюца мовы этнічных меншасцей. Албанская грэчаская мова захавала некаторыя старажытныя асаблівасці, страчаныя сучаснай літаратурнай грэчаскай.

Канфесіі
--------

Вялікая мячэць у Дурэсе. Іслам быў "прышчэплены" албанцам падчас Асманскага панавання
Што тычыцца рэлігіі, то албанская Канстытуцыя дэкларуе свабоду веравызнання ў секулярнай дзяржаве. Паводле перапісу 2011, 59 % насельніцтва вызнае іслам пераважна суніцкага кірунку, 7 % складаюць праваслаўныя хрысціяне (або каля 15 % з ужо ўзгаданымі "недалічанымі" грэкамі), 10 % — каталікі. Мусульмане жывуць раўнамерна па ўсёй краіне, каталікоў больш на поўначы, праваслаўных — на поўдні. Цікава адзначыць, што ўсе галоўныя канфесіі паставілі пад сумнеў вынікі перапісу, скардзячыся, што іх "не далічылі". І гэта пры тым, што доля вернікаў у рэчаіснасці меншая з прычыны секулярызацыі ў сацыялістычны перыяд.

Размяшчэнне
-----------

Шчыльнасць насельніцтва падобная да сярэдняй па Балканскім паўвостраве і складае каля 100 чал/км². Больш густа заселеныя ўзбярэжжа і міжгорныя даліны, самая нізкая шчыльнасць характэрна для Паўночных Албанскіх Альпаў.

Гарады
------

Асноўны артыкул: **Гарады Албаніі**
Музычны вечар на Плошчы Скандэрбега, галоўнай плошчы Тыраны
Крыху больш за палову албанскага народа жыве у гарадах — 54 %, што надта мала нават для адносна аграрнай Паўднёвай Еўропы. Адміністрацыйным, культурным, эканамічным і прамысловым цэнтрам Албаніі з'яўляецца Тырана, насельніцтва агламерацыі якой перавышае 800 тысяч чалавек, у самой жа Тыране перапіс 2011 налічыў 418 тыс.чалавек. Іншыя буйныя гарады з колькасцю насельніцтва, большай за 100 тысяч жыхароў, уключаюць у сябе Дурэс (каля 300 тыс.), Влёру (каля 200 тыс.) і Эльбасан.

|  * Г
* Р
* П
 Найбуйнейшыя гарады Албаніі |
| --- |
|  | № | Горад | Рэгіён | Нас. |  |
| ТыранаТыранаДурэсДурэс | 1 | Тырана | Тырана | 610,070 | ВлёраВлёраЭльбасанЭльбасан |
| 2 | Дурэс | Дурэс | 299,989 |
| 3 | Влёра | Влёра | 194,147 |
| 4 | Эльбасан | Эльбасан | 120,703 |
| 5 | Шкодэр | Шкодэр | 77,075 |
| 6 | Фіеры | Фіеры | 55,845 |
| 7 | Корча | Корча | 51,152 |
| 8 | Берат | Берат | 32,606 |
| 9 | Люшня | Фіеры | 31,105 |
| 10 | Саранда | Влёра | 20,227 |

Трохі статыстыкі
----------------

### Ўзроставая структура насельніцтва (2018)

* 0—14 гадоў — 17,8 %
* 15—64 гадоў — 70 %
* старэй за 65 год — 12,2 %.

### Медыянны ўзрост (2018)

агульны — 33,4 гады 
мужчыны — 32,9 гадоў 
жанчыны — 34,7 гадоў.

### Прырост насельніцтва (2018)

+ 0,3 % ў 2018 годзе.

* Нараджальнасць — 13,2 на 1000 насельніцтва;
* Смяротнасць — 6,9 на 1000 насельніцтва;
* Міграцыя — - 3 на 1000 насельніцтва;

### Дзіцячая смяротнасць (2018)

* 11,6 на 1000 народжаных;
* хлопчыкі — 12,9 на 1000 народжаных;
* дзяўчынкі — 10,1 на 1000 народжаных;

### Пісьменнасць насельніцтва (2015 год)

* агульная — 97,6 %
* мужчыны — 98,4%
* жанчыны — 97,9 %

Зноскі
------

1. ↑   Архівавана 5 верасня 2015.
2. ↑

Спасылкі
--------

|  |  |
| --- | --- |
| commons: | Насельніцтва Албаніі на Вікісховішчы |

* 
* Архівавана 24 снежня 2018.

| ⛭Албанія паводле тэм |
| --- |
| 
* Герб
* Сцяг
* Гімн
* Палітыка
* Канстытуцыя
* Парламент
* Адміністрацыйны падзел
* Геаграфія
* Гарады
* Сталіца
* Насельніцтва
* Мовы
* Гісторыя
* Эканоміка
* Валюта
* Культура
* Рэлігія
* Кінематограф
* Тэлебачанне
* Літаратура
* Музыка
* Святы
* Спорт
* Адукацыя
* Навука
* Транспарт
* Турызм
* Пошта (гісторыя і маркі)
* Інтэрнэт
* Узброеныя сілы
* Сусветная спадчына
* Знешняя палітыка

**Партал «Албанія»**
 |

| ⛭Краіны Еўропы: Насельніцтва |
| --- |
| * Азербайджан¹
* Албанія
* Андора
* Аўстрыя
* Балгарыя
* Беларусь
* Бельгія
* Боснія і Герцагавіна
* Ватыкан
* Венгрыя
* Вялікабрытанія
* Германія
* Грузія
* Грэцыя
* Данія
* Ірландыя
* Ісландыя
* Іспанія
* Італія
* Казахстан²
* Кіпр¹
* Латвія
* Літва
* Ліхтэнштэйн
* Люксембург
* Малдова
* Мальта
* Манака
* Нарвегія
* Нідэрланды
* Партугалія
* Паўночная Македонія
* Польшча
* Расія²
* Румынія
* Сан-Марына
* Сербія
* Славакія
* Славенія
* Турцыя²
* Украіна
* Фінляндыя
* Францыя
* Харватыя
* Чарнагорыя
* Чэхія
* Швейцарыя
* Швецыя
* Эстонія
 |
| Залежныя тэрыторыі |
| * Азорскія астравы
* Аландскія астравы
* Гернсі
* Гібралтар
* Джэрсі
* Востраў Мэн
* Фарэрскія астравы
* Шпіцберген
* Ян-Маен
 |
| Непрызнаныя і часткова прызнаныя дзяржавы |
| * Абхазія¹
* Косава
* Паўднёвая Асеція¹
* Прыднястроўе
 |
| ¹ Часткова або цалкам у Азіі, у залежнасці ад праведзенай мяжы (en)  ² У асноўным у Азіі |